cyanic-selkie/wikianc huggingface dataset:
ரூபி ரோஸ்
தனிப்பட்ட வாழ்க்கை
ரோஸ் 12 வயதில் லெஸ்பியனாக தன்னை உணந்தார். இவரது பாலியல் மற்றும் பாலின மாறுபாடு காரணமாக, இவர் கொடுமைப்படுத்தப்பட்டார். அதில் இவரது ஆண் சகாக்களால் வாய்மொழி மற்றும் உடல் ரீதியான துஷ்பிரயோகம் இருந்தது. உறவினரால் குழந்தையாக பாலியல் துஷ்பிரயோகம் செய்யப்பட்டார். ரோஸ் தற்கொலை எண்ணங்களையும் கொண்டிருந்தார். மேலும் 12 வயதில் ஒருமுறை தற்கொலைக்கும் முயன்றார். தனது வாழ்நாள் முழுவதும் பல முறை தற்கொலைக்கு முயன்றது மற்றும் பெரும் மனத் தளர்ச்சிச் சீர்குலைவு (ஆரம்பத்தில் இருமுனைக் கோளாறு என தவறாகக் கண்டறியப்பட்டது ) மற்றும் சிக்கலான பிந்தைய மனஉளைச்சல் சீர்கேடு உள்ளிட்ட பல்வேறு கோளாறுகள் இருப்பது குறித்து கருத்து தெரிவித்த இவர், தான் தன்னுடைய வாழ்க்கை முழுவதும் மனநலப் பிரச்சினைகளுடன் போராடியதாகக் கூறினார். "மன ஆரோக்கியத்தின் போராட்டங்களிலிருந்து நான் கற்றுக்கொண்டது நான் எவ்வளவு வலிமையானது" என்று மேலும் கூறினார்."
ரோஜா ஒரு சைவ உணவு உண்பவர் ; காலநிலை மாற்றத்தை நிவர்த்தி செய்ய உதவ விரும்பும் மக்கள் அவர்கள் சாப்பிடுவதைக் கருத்தில் கொள்ள வேண்டும் என்று பரிந்துரைகிறார்.
2019 ஆம் ஆண்டில், ரோஸ் ஒரு முதுகெலும்பு பிரச்சினைக்கு அவசர முதுகு அறுவை சிகிச்சைக்கு உட்படுத்தப்பட்டார். இது ஒரு திரைப்படத் தொகுப்பில் உடல் ரீதியான சண்டைகளைச் செய்ததன் காரணமாக இரண்டு முதுகெலும்பு வட்டு குடலிறக்கத்திற்கு வழிவகுத்தது. தனக்கு அறுவை சிகிச்சை இல்லையென்றால், தான் முடங்கிப் போகும் அபாயம் உள்ளது என்று கூறினார்.
ஊடகங்களில்
ரோஸின் பாலின அடையாளம், பாலின வெளிப்பாடு மற்றும் உடல் தோற்றம் குறித்த பொது மோகம் குறித்து பல்வேறு செய்தி ஊடகங்கள் கருத்து தெரிவித்துள்ளன. இவரின் பச்சை குத்தல்கள் மற்றும் ஏஞ்சலினா ஜோலி, ஜஸ்டின் பீபர் மற்றும் இளைய லியோனார்டோ டிகாப்ரியோ ஆகியோருடனான காட்சி அல்லது நடத்தை ஒற்றுமைகள் உட்பட. 2008 மற்றும் 2009 ஆம் ஆண்டுகளில், ஆஸ்திரேலிய இணைய ஓரின சேர்க்கையாளர் மற்றும் லெஸ்பியன் சமூகமான சேம்சேம் என்பவரால் "25 மிகவும் செல்வாக்கு மிக்க கே மற்றும் ஓரின ஆஸ்திரேலியர்களில்" ஒருவராக இவர் தேர்ந்தெடுக்கப்பட்டார். ஆரஞ்சு ஈஸ் தி நியூ பிளாக் திரைப்படத்தில் ரோஸ் அறிமுகமானதைத் தொடர்ந்து பொதுமக்கள் மற்றும் ஊடகங்களின் கவனம் அதிகரித்தது. பாலின பெண்கள் இவரது உடல் தோற்றத்தைப் பற்றி கருத்து தெரிவிகத்தனர். 2015 ஆம் ஆண்டில், கூகிள் தேடலில் அதிகம் தேடப்பட்ட ஐந்தாவது நபர் ஆவார். பீட்டா அமைப்பு 2017இல் மூன்று "கவர்ச்சியான சைவ உணவு உண்பவர்களில்" ஒருவராக இவரைப் பெயரிட்டது. .
வெளி இணைப்புகள்
பகுப்பு:வாழும் நபர்கள் பகுப்பு:ஆஸ்திரேலிய தொலைக்காட்சி நடிகைகள் பகுப்பு:ஆஸ்திரேலியத் திரைப்பட நடிகைகள் பகுப்பு:1986 பிறப்புகள்
ஆர்மா மலைக் குகை
ஆர்மா மலைக் குகை (Armamalai Cave) (கிராமவாசிகள் அரவான் மலை என்கிறார்கள், அரவன் அல்லது அருகன் என்ற சொல் தீர்த்தங்கரரைக் குறிக்கும்) என்பது தமிழ்நாட்டின், வேலூர் மாவட்டம், ஆம்பூரில் இருந்து 25 கி,மீ (16 மைல்) தொலைவில் மலையம்பட்டு கிராமத்திற்கு மேற்கில் உள்ள மலைக் குகையாகும், இந்தக் குகை பழங்கால ஓவியங்களுக்காக அறியப்படுகிறது. இந்தக் குகை பாதுகாக்கப்பட்ட நினைவுச்சின்னமாக இந்திய தொல்லியல் துறையால் அறிவிக்கப்பட்டுள்ளது. இது தமிழ்நாட்டின் சுற்றுலாத் தலமாகவும் உள்ளது.
தகவல்கள்
ஆர்மமலைக் குகை இயற்கையாக அமைந்த ஒரு குகையாகும். இது கி.பி. 8 ஆம் நூற்றாண்டில் சமணக் கோயிலாக மாற்றப்பட்டது. இந்தக் குகையில் 8 ஆம் நூற்றாண்டைச் சேர்ந்த சமண சமயத்தைச் சேர்ந்த ஓவியங்கள், புடைப்புச் சிற்பங்கள் ஆகியவை உள்ளன. இவை இராமாயணத்தையும், சமணப் புனிதர்களைப் பற்றியவையாகவும் உள்ளன. சுவர் ஓவியங்கள் குகையின் விதானத்திலும், சுவர்களிலும் வரையப்பட்டுள்ளன. சுவர்களில் பூசப்பட்ட மெல்லிய பூச்சு மற்றும் தடித்த மண் பூச்சின் மீது நிறங்களை பயன்படுத்துவதன் மூலம் ஓவியங்கள் உருவாக்கப்பட்டுள்ளன. இந்த ஓவியங்கள் சமணத்தைப் பண்டைய தமிழ் நாட்டில் பரப்ப, அக்காலகட்டத்தில் குகையில் தங்கியிருந்த சமணத் துறவிகளால் செய்யப்பட்டன. சுதை ஓவியம் மற்றும் பதவண்ணம் ஆகிய இரு தொழிற்நுட்பங்கள் கொண்டு இக்குகை ஓவியங்கள் செய்யப்பட்டுள்ளன. இந்த ஓவியங்களை எல்லாம் காணும்போது தமிழ்நாட்டின் இன்னொரு குகை ஓவியங்களான சித்தன்னவாசல் குகை ஓவியங்கள் போன்றும், மத்தியப் பிரதேசத்தின் பாக் குகைக்கோயில் ஓவியங்களைப் போன்றும் காணப்படுகின்றன. இக்குகை ஓவியங்கள் எல்லாம் இந்தியாவின் இடைக்கால ஓவியங்கள் என்பது குறிப்பிடத்தக்கது.
இந்த குகைப் பாறை ஓவியங்கள் 1960 களின் பிற்பகுதியில் தொல்லியலாளர்களால் கண்டுபிடிக்கப்பட்டது. 1945 இல் இறந்த கேப்ரியல் ஜோவேவு-டுப்ரியூல் என்பவர் இந்த வட்டாரத்தில் ஏற்கனவே ஆய்வுகள் செய்து பல்லவர் காலத்தைச் சேர்ந்த சில தொல் பொருட்களைக் கண்டறிந்தார். மேலும் இங்கு கிடைத்த சில தகவல்களின் பேரில் பல்லவ மன்னன் இரண்டாம் நந்திவர்மனால் வழங்கப்பட்ட உதயேந்திரம் செப்பேட்டைக் கண்டுபிடித்தார். மேலும் அவர் நடத்திய விசாரணையில் மூலம் இந்தக் குகை கண்டுபிடிக்கப்பட்டது. இந்த ஓவியங்களில் சமண மதக் கதைகளும், அட்டதிக்குப் பாலகர்கள், என அழைக்கப்படும் எண்திசைக் காவலர்களான அக்னி, வாயு, குபேரன், ஈசானியன், இந்திரன், யமன், நிருரிதி, வருணன் ஆகியோரும், தாவரங்கள், சுவர்ண தீபிகை போன்றவையும் வரையப்பட்டுள்ளன. இதுமட்டுமல்லாது, தமிழ்ப் பிராமி எழுத்துக்களும் சுவர்களில் காணப்படுகின்றன. பெரும்பாலான ஓவியங்கள் பல்வேறு காரணங்களினால் சேதமடைந்துள்ளன.
குகையில் உள்ள ஒரு ஓவியத்தின் பரப்பு ஏழு மீட்டர் நீளம், 3.5 மீட்டர் அகலமுடன் உள்ளது. அது ஒரு தாமரைக் குளத்தை சித்தரிக்கும் சித்திரம் ஆகும். அதில் வாத்துகள், பறவைகள், தாமரை இலைகள், மொட்டுகள் இடம்பெற்றுள்ளன. ஓர் ஓவியத்தில் ஆடு ஒன்றின் மேல் சவாரி செய்யும் அக்னி. இன்னொரு ஓவியம் எமன். இவை சித்தன்னவாசல் ஓவிய முறையை ஒத்துள்ளன. இந்த ஓவியங்களின் காலம் 10 அல்லது 11-ம் நூற்றாண்டு என்று ஆய்வாளர்கள் கணிக்கிறனர்.
மேற்கோள்கள்
பகுப்பு:தமிழ்நாட்டுச் சுற்றுலா மையங்கள் பகுப்பு:வேலூர் மாவட்டம் பகுப்பு:தமிழக தொல்லியற்களங்கள் பகுப்பு:தமிழ்நாட்டில் உள்ள குகைகள் பகுப்பு:தமிழ்ச் சமணர் பகுப்பு:சைனம் பகுப்பு:இந்தியத் தொல்லியற்களங்கள்
மாக்கின்டாசு கிளாசிக்கு
Macintosh Classic ஆனது Apple நிறுவனத்தால் ஒரு தனி நபர் கணினியாக oct 15, 1990 அன்று அறிமுகபடுத்தபட்டது.இது $1000 இற்கும் குறைவாக விற்கபட்ட முதலாவது "Apple Macintosh" கணினி ஆகும்."Macintosh Plus" "Macintosh SE" இன் வெற்றியே Macintosh Classic உருவாக்கத்தில் பெரும் பங்கு வகித்தது.மேலும் Macintosh இன் முன்னைய கணிணிகளில் இருந்த 9 இஞ்சி(9 inch) monochrome CRT கணினிதிரை, 512x342 பிரிதிறன் (pixel) 4mb நினைவகம் போன்றனவே இதிலும் காணப்பட்டது.68010 CPU, உயர் நினைவக திறன்(capasity)அல்லது வர்ண திரை,இணக்க தன்மை போன்ற புதிய தொழில்நுட்பங்களை மேம்படுத்துவதில்லை என Apple நிறுவனம் முடிவெடுத்து இருந்தது.இதனால் இது விலை குறைந்த ஒரு Apple இன் தயாரிப்பாக காணபட்டது. மேலும் பல மேம்படுத்தல்களுக்கு பிறகு இது இதன் முன் வெளிவந்த Macintosh Plus இலும் 25 % வேகமாக இயங்கியதுடன் ஒரு Apple Super Drive [9 cm](3.5 inches) ம் தன்னகத்தே கொண்டிருந்தது.
இது 1984 ஆம் ஆண்டு Jerry Manock மற்றும் Terry Oyama வினால் இணைந்து உருவாக்கப்பட்ட Macintosh 128k தொழில்முறை வடிவமைப்பினை தழுவி இருந்தது.
Apple ஆனது இரு பதிப்புகளை வெளிவிட்டது அவை $1000–$1500 வரையான வீச்சுக்குள் காணப்பட்டது செயலி (Processor) இன் செயல்திறன் மெதுவாக இருந்தமை விரிவாக்கும் துளைகள் இல்லாமையும் பற்றி விமர்சகர்களின் கருத்து காணபட்டது
மேலும் இக் classic கணிணி ஆனது, சொல் செயலாக்க (Word Processing),விரிதாள்(Spreadsheet), தரவுத்தளம்(Database) ,போன்றவற்றிற்கே உபஜோகமனது என்ற கருத்து காணப்பட்டது ஆனால் குறைந்த விலை,கல்விக்கான மென்பொருள் காணபட்டமை என்பன இது கல்வி துறை சார்ந்து புகழ் அடைய வழி கோலியது இது இறுதியாக 1991 ல் Macintosh Classic ii ஆக விற்கபட்டது.ஆயினும் அதனை தொடர்ந்து ஒரு வருட கால பகுதியில் இதன் உருவாக்கம் இடை நிறுத்தபட்டது
அபிவிருத்தி
Apple நிறுவனத்தின் இணை ஸ்தாபகர் ஆன Steve Jobs 1985 ஆம் ஆண்டு இந்நிறுவனத்தை விட்டு பிரிந்த பிரிந்த பின்பு, பொருட்களை உற்பத்தி செய்யும் பொறுப்பானது , முன்னாள் Apple France இன் முகாமையாளரான Jean-Louis Gassée இடம் ஒப்படைக்கபட்டது.இவரிடம் ஒப்படைக்க பட்ட பின் இவர் குறைந்த இலாபத்தை தரும் வகையில் மலிவான கணினிகளை விற்பதை விட உயர் இலாப நோக்கோடு உயர் விலையில் கணினிகளை விற்க வேண்டும் என்பதை விலை/செயற்பாடு விகித கொள்கை(Price/Performance ratio) மூலம் வலியுறுத்தினார்.Apple இன் உயர் மட்ட முகாமைத்துவமும் இதனை ஆமொதித்ததன் விளைவாக தொடர்ச்சியாக Apple கணினிகளின் விலை அதிகரித்து சென்றது
ஆரம்பத்தில் $1௦௦௦ இற்கு விற்கும் நோக்கில் உருவாக்கப்பட்டு இருந்தாலும் இவரின் கொள்கை மாற்றத்தை தொடர்ந்து $2495 இற்கு வெளியிடபட்டது .இதனை தொடர்ந்தும் விலை அதிகரித்து செல்லும் போக்கே காணப்பட்டது.Macintosh Plus ஆனது $2599 இற்கும், SE ஆனது அதன் வகை சார்ந்து $2900 அல்லது $3900 இற்கும் , மற்றும் அடிப்படை Macintosh II ஆனது குறைந்தபட்சம் $5500 இற்கும் விற்கப்பட்ட அதேவேளை நவீன வகை கணினிகள் மேலும் அதிக விலைக்கு விற்கப்பட்டன.Macintosh IIcx $5369 இற்கும், IIci $6269 இற்கும்,IIfx $9900 இற்கும் விற்கபட்டது.இவை அனைத்தும் கணினித்திரை,விசைப்பலகை, ஆகியன உள்ளடக்கபடாத விலைகள் ஆகும்.1980 களின் பிற்பகுதியில் வர்ண கணினித்திரைகள் மிகவும் விலை உயர்ந்ததாக காணபட்டது. Apple's 14" 640x480 திரை ஒன்றின் குறிக்கபட்ட விலையாக $999 இருந்தது குறிப்பிடதக்கது.மேலும் Apple's ADB விசைபலைகயும் அதே விலையில் குறிக்கபட்டது.Apple இன் பொருட்கள் உயர் தரமும், அதேவேளை உயர் விலையும் உடையதாக காணப்பட்டது. 1980 களின் பிற்பகுதியில் காணப்பட்ட விலை குறைந்த Apple கணினியாக, பல வருட பழமையான Mac Plus அப்போது கிட்டத்தட்ட $2000 இற்கு விற்கப்பட்டது.
குறைந்த விலை சந்தையை Apple நிராகரித்ததும்,கூடிய விலை சந்தையில் Apple நிராகரிக்கபட்டதும் 1989 Christmas காலத்தில் Apple இன் விற்பனையில் வீழ்ச்சிக்கு வழிவகுத்தது.இதனால் Apple இன் சந்தை பெறுமதி 20% இனால் வீழ்ச்சியடைந்தது.
இதனை தொடர்ந்து 1990 தை இல் Gassee தனது வேலையில் இருந்து விலகினார்.ஆகவே அந்த பொறுப்பு பலரிடம் பிரித்து ஒப்படைக்கபட்டது. அவர்கள் மீள குறைந்த விலை சந்தையையும் கவரும் விதமாக தங்களின் உற்பத்தியை மூன்று வகை ஆக பிரித்தனர்.குறைந்த விலை கணினி.வர்ண திரையுடன் கூடிய குறைந்த விலை கணினி.மற்றும் வர்ண திரையுடன் கூடிய உயர் தர கணினி.இதில் குறைந்த விலை கணினி ஆனது ஆரம்ப கால Macintosh கணினியை ஒத்திருந்தது.
வெளியீடு
Apple நிறுவனமானது Modular Computer Systems Inc இற்கு $1 மில்லியன் இனை "Classic" எனும் பெயரை பாவிப்பதற்கான 5 வருட ஒப்பந்தத்திற்காக செலுத்தியதாக ஜூலை  10, 1990 அன்று வெளியாகிய MacWEEK எனும் சஞ்சிகை கூறுகிறது.ஆயினும் அது முடிந்த பிறகும்  Apple அந்த ஒப்பந்தத்தை புதுபிக்கவில்லை.மேலும் அந்த சஞ்சிகையின் அடிப்படையில் Macintosh Classic ஆனது முன்னர் காணப்பட்ட  8 megahertz Motrola 68௦௦௦ நுண்செயலி,9 இஞ்சி திரை ஆகியவற்றையே கொண்டு இருந்தது.மேலும் இது  $1,500 தொடக்கம்  $2,150 இற்கு விற்கப்பட்டது.
ஐப்பசி 15,1990 அன்று ஒரு ஊடகவியலாளர் சந்திப்பில் அன்றைய Apple CEO ஆன  John Sculley $1௦௦௦ ஆரம்ப விலையுடைய Classic ஐ அறிமுகம் செய்தார்.மேலும் அவர் கூறுகையில், புதிய வாடிகையாளர்களை அடையும் நோக்கத்துடன் தாம் வாடிக்கையாளர்கள் அதிகமாக தேவைப்படும் வசதிகளுடன் கூடிய கணினிகளை,குறைந்த விலையில் அழிக்க கூடியதாக  தாம் மீள வடிவமைத்ததாகவும், பழையவற்றிட்கு வெறும் விலையை மட்டும் குறைக்கவில்லை எனவும் அவர் தெரிவித்தார்.Apple இன் இந்த புதிய யுக்தி இலாபத்தை குறைக்கும் என முதலீட்டாளர்கள் கருதினர்.ஆயினும் சந்தைபடுத்தல் முகாமையாளர் ஆன Brodie Keast இன் கருத்து படி தாங்கள் அதிகளவு மக்களை சென்றடைய தயாராக உள்ளதாக கூறியிருந்தார்.ஆயினும் Classic இன் வெளியீட்டை தொடர்ந்து Apple ன் பங்கு விலை 50 சதம்(Cents) ஆல் வீழ்ச்சியடைந்து  $27.75 ஆக காணபட்டது.இதற்கு 12 மாதத்திற்கு முன்னர் அதிக பட்சமாக $50.37 இலும் பங்கு ஒன்றின் விலை காணபட்டது குறிபிடத்தக்கது.
Macintosh Classics மற்றும் LCs இரண்டும் உத்தியோகபூர்வமாக அறிவிக்கபட முன்பே Scholastic Software மென்பொருள் நிருவனதிற்கு வழங்கபட்டு இருந்தது.அது ஒரு கல்வி சார் மென்பொருள் ஆகும்.அவர்கள் அதனை $800 இற்கு பாடசாலைகளுக்கு விற்பனை செய்தனர்.ஆகவே இதன் பொருட்டு Classic கல்வித்த்துறை சார்ந்து பிரபல்யம் அடைந்தது.
வசதிகள்
குறைந்த விலையுடைய கணினி ஆனது 1 MB நினைவகத்தை கொண்டது.இது $999 இற்கு விற்கப்பட்டது.மேலும் இதில் வன்தட்டு நிலை நினைவகம் காணப்படவில்லை.$1,499 இற்கு விற்கப்பட்ட வகை கணினியில் முன்னையதற்கு மேலதிகமாக 1 MB நினைவக விரிவாக்க துளையும் 40 MB வன்தட்டு நிலை நினைவகமும் காணப்பட்டது.இதற்கு முன் வெளிவந்த Macintosh Plus இலும் 25 % வேகமாக இயங்கியதுடன் ஒரு Apple Super Drive [9 cm](3.5 inches) ம் தன்னகத்தே கொண்டிருந்தது.Motorola 68000 நுண்செயலியை இறுதியாக உபயோகித்து உருவாக்க பட்ட Mac கணினியும் இதுவாகும். இதில் இயங்குதளம் பதிப்பு 6.0.7 முதல் இயங்குதளம் பதிப்பு 7.5.5 வரை உபயோகிக்கலாம்.மேலும் Command + Option + X + O இனை விசைபலகை மூலமாக உபயோகித்து இயங்குதளம் பதிப்பு 6.0.3 இற்கும் செல்ல முடியும்.சில விநியோகஸ்தர்கள் Classic உடன் Smartbundle எனப்படும் ஒரு மென்பொருள் தொகுதியையும் வழங்கினர்.இது தனியாக $349 இற்கு விற்கபட்டது இங்கு குறிபிடத்தக்க ஒரு விடயம்.அம் மென்பொருள் தொகுதியில் T/Maker's WriteNow சொல் செயலாக்கி, , Ashton-Tate's Full Impact விரிதாள், RecordHolderPlus தரவுத்தளம் , மற்றும் Silicon Beach Software's SuperPaint 2.0 வண்ணப்பூச்சு என்பவற்றை கொண்டு இருந்தது.
வடிவமைப்பு
Jerry Manock மற்றும் Terry Oyama ன் Macintosh 128K தொழில்முறை வடிவமைப்பை தழுவி இறுதியாக வெளிவந்த கணினி Macintosh Classic ஆகும்.Macintosh SE' ன் வடிவமைப்பில் உபயோகித்த Snow White design language ன் சிறிய பகுதியை தக்க வைத்து கொண்டனர்.முற்பக்கத்தில் floppy drive இற்கு குறுக்கே காணப்படும் ஒரே நிறமுள்ள பட்டையான கோடு ஆனது SE ன் தாக்கத்தை குறித்து நிற்கிறது.மற்றும் தனித்தன்மையான SE ல் முகப்பில் காணப்பட்ட கோடுகள் Classic ல் உபயோகிக்க படவில்லை.ஒளிப்பொலிவு கட்டுப்பாடு ஆனது ஒரு பிரத்தியேக மென்பொருள் மூலம் கட்டுப்படுத்தப்பட்டது. மேலும் 1990 களில் முகப்பே காணப்பட்ட ஒரு வளையி ஆனது Apple இற்கான ஒரு அடையாளமாகவே மாறியது.
தர்க்கப்பலகை(Logic Board),மத்திய சுற்றுப்பலகை(Central Circuit Board) என்பன Macintosh SE ன் வடிவமைப்பை அடிப்படையாக கொண்டு அமைந்து இருந்தது.ஆயினும் surface mount தொழில்நுட்பம் மூலம் அதன் அளவுகள் 9×5 இஞ்சி(23×13 cm) ஆக குறைக்கபட்டு இருந்தன.இது SE இன் அளவுகளிலும் அரைவாசியாகும். இந்த அளவு குறைவாக்கபட்ட வடிவமைப்பு மற்றும் விரிவாக்கும் செருகியை நீக்கியமையும் உற்பத்தி செலவை குறைவாக பேணுவதற்கு வழி அமைத்து கொடுத்தது.
வரவேற்பு
ஒரு சில விமர்சகர்களின் கருத்து ஆனது செயலி மற்றும் விரிவாக்கும் செருகி இல்லாமை சார்ந்தே காணப்பட்டது. Home Office Computing நிறுவனத்தை சேர்ந்த Liza Schafer,Classic இன் விலை சிக்கனம் மற்றும் இலகு பாவனை பற்றி புகழ்ந்து கூறிய அதேநேரம் திரை அளவு சிறிதாக அமைந்து இருபது தொடர்பாக விமர்சித்திருந்தார். ஏனெனில் அமெரிக்காவில் முழு கடிதம் ஒன்றின் அளவு 8 1⁄2 × 11 இஞ்சிகள் ஆகும்.இது திரை அளவை விடவும் பெரிதாக காணபடுகிறது.உயர் திறன் மற்றும் வரைகலை வேலைபாடுகளுக்காக கொள்வனவு செய்வோர் இதனை வாங்குவது குறித்து எச்சரித்தும் இருந்தார்.இதன் விலையுடன் ஒப்பிடும் போது தொழிற்பாடு ஆனது கவர கூடியதாக உள்ளது என குறிப்பிட்ட அவர் மேலும் தொடர்கையில்,ஆயினும் இதன் தொழிற்பாடு தரவுத்தளம், விரிதாள் மற்றும் சொல் செலயக்கம் ஆகியவற்றிகு மட்டுமே சிறப்பானது என்பதனையும் கூறினார். PC Week சஞ்சிகை இதன் செயலியின் வேகம் குறித்து விமர்சித்தது.இது எழுத்து வடிவம் மற்றும் மட்டுபடுத்தப்பட்ட வரைகலை ஆகியவற்றிகே உபயோகமானது.ஆகவே வீட்டு பாவனைக்கு உகந்தது என விமர்சித்தது. PC User சஞ்சிகை இன் ஆய்வானது செயலியின் வேகம் மற்றும் விரிவாக்கும் செருகி இல்லாமை தான் இதன் விலை குறைவாக காணபடுகிறது என்று தெரிவித்தது.ஆயினும் MacWEEK சஞ்சிகையானது இதனை ஒரு நல்ல தயாரிப்பாகவும் Macintosh Plus இற்கான ஒரு சிறந்த மாற்றீடு ஆகவும், Macintosh இன் உண்மை நோக்கத்தை ஆறரை வருடங்களின் பின் நிறைவேற்றுவதாகவும் Classic இருபதாகவும் கருத்துகளை வெளிவிட்டது.
குறிப்புதவி
பகுப்பு:கணினி வகைகள்
சித்தசீலம்
மேற்கோள்கள்
பகுப்பு:சமண அண்டவியல்
யு டர்ன் (2018 திரைப்படம்)
யு டர்ன் (U Turn) என்பது 2018 ஆம் ஆண்டு வெளியான ஓர் இந்தியத் திகில் திரைப்படம் ஆகும். இத்திரைப்படமானது தமிழ் மற்றும் தெலுங்கு மொழிகளில் வெளியிடப்பட்டது. இத்திரைப்படத்தை பவன் குமார் எழுதி, இயக்கி ஶ்ரீனிவாச சித்தூரி மற்றும் இராம்பாபு பண்டாரு ஆகியோர் தயாரித்துள்ளனர். இத்திரைப்படத்தில் சமந்தா மற்றும் ஆதி முக்கிய கதாபாத்திரத்தில் நடித்துள்ளனர். இந்தத் திரைப்படம் 2016 ஆம் ஆண்டின் கன்னட மொழித் திரைப்படமான யு டர்ன் (U Turn) என்ற படத்தின் மறு தயாரிப்புப் படமாகும். பூர்ணசந்திர தேஜஷ்லி, அனிருத் ரவிச்சந்திரன் ஆகியோரால் இயற்றப்பட்ட இசை மற்றும் நிகேட் பூமிரெட்டியின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 13, 2018 அன்று வெளியானது.
கதைச் சுறுக்கம்
ஒரு பத்திரிகை நிருபரான ரட்சனா (சமந்தா) மேம்பாலம் ஒன்றில் நடக்கும் விபத்து குறித்து கதை எழுதும் முயற்சியில் ஈடுபடுகிறார். அந்த மேம்பாலத்தில் சாலைக்கு நடுவே இருக்கும் தடுப்பு கற்களை சில இருசக்கர வாகன ஓட்டிகள் அகற்றிவிட்டு விதிமுயை மீறி யு டர்ன் எடுத்துச் செல்கிறார்கள். அப்படி யு டர்ன் எடுத்துச் செல்லும் வாகன ஓட்டிகளை பேட்டி எடுக்க நினைக்கும் ரட்சனா, அந்த சாலை ஓரத்தில் இருக்கும் பிச்சைக்காரர் ஒருவரிடம், சாலை தடுப்பு கற்களை அகற்றும் நபர்களது இருசக்கர வண்டி எண்ணை குறித்து கொடுக்குமாறும், அதற்கு பணம் தருவதாகவும் கூற, அவரும் ரட்சனாவுக்கு விதிமுறையை மீறி யு டர்ன் எடுத்துச் செல்லும் இருசக்கர வாகன ஓட்டிகளின் வண்டி எண்ணை குறித்துக் கொடுக்கிறார். அதை வைத்து ஆர். டி. ஓ அலுவலகம் மூலம் அவர்களது விலாசத்தை பெறும் ரட்சனா, அவர்களில் ஒருவரை பேட்டி எடுக்க அவரது வீட்டுக்கு செல்லும் போது, வீடு பூட்டப்பட்டு இருப்பதால் திரும்ப வந்துவிடுகிறார். அதே நாள் இரவு ரட்சனா சந்திக்க சென்றவர் மர்மமான முறையில் இறக்க, காவல்துறை ரட்சனா மீது சந்தேகப்படுகிறது. காவல்துறை ரட்சனாவை விசாரணைச் செய்கிறது, ரட்சனாவோ தனக்கும் இதற்கும் சம்மந்தம் இல்லை என்று கூறுவதோடு, தான் அந்த நபரை எதற்காக சந்தித்தேன், என்ற காரணத்தை கூறி, அவரைப் போல மேலும் பத்து பேருடைய விலாசமும் தன்னிடம் இருப்பதாக கூறி அதை காவல்துறை அதிகாரியான நாயக்கிடம் (ஆதி) காண்பிக்கிறார். அந்த விலாசங்களை நாயக் ஆய்வு செய்ய, அவர்கள் அனைவரும் உயிரிழந்து விட்ட தகவல் தெரிய வருகிறது. ஒட்டு மொத்த காவல்துறையும் அதிர்ச்சியடைந்தாலும், மேலதிகாரி இந்த வழக்கை தொட வேண்டாம் என்று நாயக்கிற்கு உத்தரவுபோடுவதால் அவரால் சட்டப்படி எதுவும் செய்ய முடியாமல் போகிறது. இதற்கிடையே, மேம்பாலத்தில் மீண்டும் இரண்டு நபர்கள் சாலை தடுப்பு கற்களை அகற்றிவிட்டு விதிமுறையை மீறி யு டர்ன் எடுத்துச் செல்ல, அவர்களை காப்பாற்ற நினைக்கும் ரட்சனா, நாயக்கிடம் உதவி கேட்கிறார், அவரும் அந்த இரண்டு பேரை சிறையில் அடைத்து வைக்கிறார். ஆனால், அந்த இரண்டு நபரும் சிறைக்குள்ளயே இறந்து போக, நாயக் பணி இடை நீக்கம் செய்யப்படுகிறார். என்னதான் நடந்தாலும், அந்த மேம்பாலத்தின் ரகசியத்தை அறிய வேண்டும் என்பதற்காக ரட்சனாவே, மேம்பால சாலை தடுப்பு கற்களை அகற்றிவிட்டு விதிமுறையை மீறி யு டர்ன் எடுத்துச் செல்ல, அவர் மரணம் அடைந்தாரா? அல்லது மேம்பாலத்தின் ரகசியத்தை கண்டுபிடித்தாரா? என்பதே இப்படத்தின் கதையாகும்.
வெளியீடு
இத்திரைப்படமானது விநாயக சதுர்த்தி நாளான செப்டம்பர் 13, 2018 அன்று வெளியானது.
வெளி இணைப்புகள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பியத்மாந்து
வியமாந்து என்பது ஐரோப்பாவில் உள்ள இத்தாலியின் வடமேற்கு பகுதியில் உள்ள ஒரு பகுதி ஆகும். இதன் தலைநகரம் துரின் ஆகும். இப்பகுதியின் பரப்பளவு 25,399 சதுர கி.மீ. ஆகும். இப்பகுதியில் 4.4 மில்லியன் மக்கள் வசிக்கின்றனர். இங்கு பரவலாக பேசப்படும் மொழி வியமாந்து மொழி ஆகும். இங்கு ஆக்சிதமும் சிலரால் பேசப்படுகிறது.
பகுப்பு:இத்தாலி
பருச்சூர் சட்டமன்றத் தொகுதி
என்பது ஆந்திரப் பிரதேச சட்டமன்றத்துக்கான தொகுதியாகும். இது பாபட்ல மக்களவைத் தொகுதிக்கு உட்பட்டது.
உட்பட்ட பகுதிகள்
இது பிரகாசம் மாவட்டத்தில் உள்ள கீழ்க்காணும் பகுதிகளைக் கொண்டுள்ளது.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:பிரகாசம் மாவட்டம்
கெக்கெசிலி (மவுண்டன் பேற்றோல்)
மேற்கோள்கள்
பகுப்பு:சீனத் திரைப்படங்கள் பகுப்பு:2004 திரைப்படங்கள்
கும்மாயம்
கும்மாயம் என்பது  காரைக்குடி, செட்டிநாட்டு  வீடுகளில் செய்து உண்ணக்கூடிய ஒரு வகை இனிப்புப் பலகாரமாகும். கும்மாயம் ஆடி மாதத்தில் செய்து  பெருமாளுக்கு படைத்தது உண்ணுவதை வழக்கமாக கொண்டுள்ளனர். கும்மாயம் என்பதற்கு குழையச் சமைத்த பருப்பு என்று பொருள்படும்.
கக்ராச்சாரி மாவட்டம்
கக்ராச்சாரி மாவட்டம் (அ) (খাগড়াছড়ি தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம்  சிட்டகாங்  கோட்டத்தில் அமைந்துள்ளது. தென்கிழக்கு வங்காளதேசத்தில்  அமைந்த இம்மாவட்டத்தின் நிர்வாகத் தலைமையிடம் கக்ராச்சாரி   நகரம் ஆகும். இம்மாவட்டம் சிட்டகாங் மலைத் தொடர்களில் அமைந்த மாவட்டமாகும். இதன் உள்ளூர் பெயர் செங்மி என்று அழைக்கப்படுகிறது. கக்ராச்சாரி பள்ளத்தாக்கில் செங்கி ஆறு, கசலோங் ஆறு மற்றும் மைனி ஆறுகள் பாய்கிறது. இம்மாவட்டம் மலைகளால் சூழப்பட்டதாகும். இம்மாவட்டத்தின் முக்கிய பழங்குடி மலைவாழ் மக்கள் திரிபுரி மக்கள், சக்மா மக்கள், மர்மா மக்கள் ஆவார்.
கும்மாயம்
மேற்கோள்கள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழர் உணவுகள் பகுப்பு:சிவகங்கை மாவட்டம்
கக்ராச்சாரி மாவட்டம்
மாவட்ட நிர்வாகம்
சிட்டகாங் கோட்டத்தில் 2749.16 சதுர கிலோ மீட்டர் பரப்பளவு கொண்ட கக்ராச்சாரி மாவட்டத்தை நிர்வாக வசதிக்காக   கக்ராச்சாரி சதர், மொகல்சோரி, மணிக்சோரி, பஞ்சசோரி, லட்சுமிசோரி, திக்கினலா, மதிரங்கா, ராக்கோர் மற்றும் மெரூக் என ஒன்பது துணை மாவட்டங்களாகப் பிரிக்கப்பட்டுள்ளது.
இம்மாவட்டத்தில் மூன்று நகராட்சி மன்றங்களும், முப்பத்தி எட்டு கிராம ஒன்றியக் குழுக்களும், 120 வருவாய் கிராமங்களும், 1702 கிராமங்களும் உள்ளது. மாவட்டத்தின் அஞ்சல் சுட்டு எண் 4400; தொலைபேசி குறியிடு எண் 0371 ஆகும். இம்மாவட்டம் ஒரு வங்காளதேச நாடாளுமன்றத் தொகுதியைக் கொண்டுள்ளது.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
கல்வி நிலையங்கள்
இம்மாவட்டத்தில் கக்ராச்சாரி அரசு கல்லூரி கக்ராச்சாரி இராணுவப் பாசறை பொதுப் பள்ளி மற்றும் கல்லூரி, கக்ராச்சாரி மகளிர் உயர்நிலைப் பள்ளிகள் உள்ளது.
சமயங்கள் (1991)
1991-இல் கக்ராச்சாரி மாவட்டத்தில் இசுலாமியர்கள் - 34.45%, பௌத்தர்கள் - 48.51%, இந்துக்கள் - 16.69%, கிறித்தவர்கள் - 0.27% மற்றும் பிறர்  - 0.08% ஆக இருந்தனர். சமய வழிபாட்டுத் தலங்களில் மசூதிகள் 2472, கோயில்கள் 170, பௌத்த விகாரங்கள் மற்றும் மடாலயங்கள் 937, தேவாலயங்கள் 4 இருந்தன churches.
வெளி இணைப்புகள்
23.0417°N, 91.9944°W
பகுப்பு:வங்காளதேச மாவட்டங்கள்
கோர்காம்
கோர்காம் என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.
அமைவிடம்
இந்த ஊரின் வடக்கிலும், வடமேற்கிலும் வாகல்தரா என்ற ஊரும், மேற்கில் பாண்ஜி ஃபளியா, பஞ்சலாய் ஆகிய ஊர்களும், வடகிழக்கிலும், தெற்கில் திக்ரா என்ற ஊரும், கிழக்கிலும் சிக்லி வட்டமும் அமைந்துள்ளன.
மக்கள் தொகை
இந்த ஊருக்கான மக்கள் தொகை விவரங்கள்: இங்கு 3731 மக்கள் வசிக்கின்றனர். இவர்களில் 1910 பேர் ஆண்கள், 1821 பேர் பெண்கள்.
அரசியல்
இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.
போக்குவரத்து
இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம்.
சான்றுகள்
பகுப்பு:வல்சாடு மாவட்டம்
மோகா மாவட்டம்
மோகா மாவட்டம் அல்லது மொகா மாவட்டம் (Moga district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் மொகா ஆகும். மொகா நகரம் ஒரு மாநகராட்சி ஆகும்.
இம்மாவட்ட மக்களில் 40% - 45% விழுக்காட்டினர் அமெரிக்க ஐக்கிய நாடு, கனடா மற்றும் ஐக்கிய இராச்சியங்களில் பணி புரியும் வெளிநாடு வாழ் இந்தியர்களாக உள்ளனர். இம்மாவட்ட மக்கள் மால்வா பண்பாட்டைப் பின்பற்றுபவர்கள்.
அரசியல்
மொகா மாவட்டம் நிகில் சிங் வாலா (தனி), பாகபுராணா, மொகா மற்றும் தரம்கோட் என நான்கு சட்டமன்ற தொகுதிகளைக் கொண்டுள்ளது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 995,746 ஆக உள்ளது. கிராமப்புறங்களில் 77.18% மக்களும்; நகரப்புறங்களில் மக்களும் 22.82% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 11.28%%  விகிதம் ஆக உயர்ந்துள்ளது. மக்கள் தொகையில் 525,920 ஆண்களும் மற்றும் 469,826 பெண்களும் உள்ளனர். ஆயிரம் ஆண்களுக்கு 893 பெண்கள் என்ற விகிதத்தில் பாலின விகிதம் உள்ளது. 2,242 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 444 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு  70.68% ஆகவும், ஆண்களின் படிப்பறிவு 74.44% ஆகவும், பெண்களின் படிப்பறிவு 66.48% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 107,336 ஆக உள்ளது.
சமயம்
இம்மாவட்டத்தில் சீக்கிய சமய மக்கள் தொகை 818,921 (82.24 %) ஆகவும்,  இந்து சமயத்தவரின் மக்கள் தொகை 158,414  (15.91 %)  ஆகவும்,   இசுலாமிய சமய  மக்கள் தொகை 9,388  (0.94 %)  ஆகவும்,  கிறித்தவ,  பௌத்த, சமண சமய மக்கள் தொகை மிகக் குறைவாக உள்ளது.
மொழிகள்
பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
திரைப்படத்தில்
புற்றுநோய் அதிகமாக உள்ள மோகா மாவட்டம் தொடர்பான புற்று நோய் விழிப்புணர்வு குறித்து உத்தா பஞ்சாப் என்ற திரைப்படம் வெளிவர உள்ளது.
வெளி இணைப்புகள்
பகுப்பு:பஞ்சாப் (இந்தியா) மாநிலத்திலுள்ள மாவட்டங்கள்
கி. அரங்கன்
'''கி. அரங்கன்''' (K.Rangan, 3 செப்டம்பர் 1942) தமிழ்நாட்டின் தஞ்சாவூரைச் சேர்ந்த மொழியியல் அறிஞர் ஆவார்.
பிறப்பு
தமிழ்நாட்டில் உள்ள விழுப்புரம் மாவட்டத்தில் சின்னச்சேலம் என்னும் ஊரில் இவர் பிறந்தார். இவரது பெற்றோர் கிருஷ்ணசாமி ராஜம்மாள் ஆவர்.
பணி
மைசூரிலுள்ள இந்திய மொழிகளின் நடுவண் நிறுவனத்தில் (En: Central Institutue of Indian Languages) 1970 முதல் 1982 வரையிலும், தஞ்சாவூர் தமிழ்ப் பல்கலைக்கழகத்தில் மொழியியல் துறையில் 1982 முதல் 2003 வரையிலும் பணியாற்றியுள்ளார்.
நூல்கள்
மொழியியல், இலக்கியம், சமூகவியல், இலக்கணம் உள்ளிட்ட துறைகளில் 60க்கும் மேற்பட்ட கட்டுரைகளை தமிழிலும், ஆங்கிலத்திலும் எழுதியுள்ளார். கீழ்க்கண்ட நூல்கள் உள்பட பல நூல்களை இவர் எழுதியுள்ளார்.
வேப்படப்புபட்டி அய்யனார் கோயில்
வேப்படப்புபட்டி அய்யனார் கோயில் தமிழ்நாட்டில் மதுரை மாவட்டம், வேப்படப்புபட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தேக்கு
தேக்கு மரம் வெப்பமண்டல வன்மரச் சாதிகளுள் ஒன்றான வேர்பெனேசியேயைச் சேர்ந்தது. இது தென்னாசிய மற்றும் தென்கிழக்கு ஆசிய நாடுகளுக்கு உரியது. பருவப் பெயர்ச்சிக் காற்றுக் காடுகளின் ஒரு கூறாக இத்தாவரங்கள் காணப்படுகின்றன. தேக்கு பெரிய மரமாகும். 30 தொடக்கம் 40 மீட்டர் உயரம் வரை வளரக்கூடியது.
வகைகள்
மூன்று வகையான தேக்கு மரங்கள் உள்ளன.
காட்சி
பகுப்பு:மரங்கள் பகுப்பு:மெய்யிருவித்திலையிகள்
தஞ்சாவூர் (சட்டமன்றத் தொகுதி)
தொகுதியில் அடங்கியுள்ள பகுதிக‌ள்
புதுப்பட்டினம், ஆவுசாகிப்தோட்டம், கடகடப்பை, மேலசித்தர்காடு, புன்னைநல்லூர், புளியந்தோப்பு மற்றும் பிள்ளையார்பட்டி கிராமங்கள்
தமிழ்நாடு
{| class="wikitable"
தோலும் தம்மும் (இசைக்கருவிகள்)
தோலும் தம்மும் அல்லது தோல் டமௌன் என்பது உத்தரகாண்ட் மற்றும் கீழ் இமாச்சலப் பிரதேசத்தின் இசைக்கப்படும் தோல் மற்றும் தமாவ் என்ற இரண்டு நாட்டுப்புற இசைக்கருவிகளைக் குறிக்க மொத்தமாக பயன்படுத்தப்படும் சொல் ஆகும்,இந்த இசைக்கருவிகள் தனித்தனியாக இசைக்கப்பட்டாலும் திருவிழாக்கள், இசை நிகழ்ச்சிகள் மற்றும் சிறப்பு  சந்தர்ப்பங்களில் எப்போதுமே ஒன்றாகதான் இசைக்கப்படுகின்றன; இவ்விரண்டு இசைக்கருவிகளும் கிராமவாசிகளின் வாழ்க்கையில் முக்கிய பங்கு வகிக்கின்றன, அவர்கள் பெரும்பாலும் பிராந்தியத்தின் தொலைதூர பள்ளத்தாக்குகளில் வாழ்கிறார்கள், மேலும் ஒவ்வொரு முக்கிய நிகழ்வும் அவர்களின் இசையுடன் சேர்ந்துள்ளது, இக்கருவிகளை இசைப்பது மங்களகரமானதாக கருதப்படுகிறது. பிறப்பு மற்றும் ஞானஸ்நானம் கொண்டாடுவது முதல் அனைத்து மத விழாக்கள், பாண்டவ லீலா போன்ற நாட்டுப்புற நாடகங்கள், அறுவடை திருநாள் மற்றும் இறப்பு சடங்குகள் என ஒவ்வொரு சந்தர்ப்பத்திற்கும் ஏற்ற குறிப்பிட்ட தாள வடிவங்களை பட்டியலிட்டுள்ள தோல் சாகரின் பண்டைய வாய்மொழிக் கட்டுரையின்படி அவை இசைக்கப்படுகின்றன. பாரம்பரியமாக, அவை அவுஜி, பஜ்கி, தாஸ் அல்லது தோலி போன்ற குறிப்பிட்ட இனத்தை சார்ந்த மக்களாலேயே இசைக்கப்படுகிறது. மேலும் அந்தந்த விழாக்களுக்கு ஏற்ப இக்கருவிகள் இணைந்து இசைக்கப்படும் தாள லயங்கள் மாறுபடும்.
மேற்கோள்கள்
பகுப்பு:இந்திய இசைக்கருவிகள்
லிப்ரே ஆபீஸ்
இது நடைமுறையில் பயன்பாட்டில் உள்ள தனியுரிமை உரிம மென்பொருள்களாக உள்ள அலுவலக தொகுப்புகளுக்கு (எ.கா. மைக்ரோ சாப்ட் ஆபீசு) மாற்றாக உருவாக்கப்பட்டுள்ளது. மேலும் இது பல இயங்கு தளங்களான மைக்ரோசாப்ட் விண்டோசு, Mac OS X 10.4 Tiger-க்கு மேல் பதிப்பு, லினக்சு கெர்னல் 2.6.18 க்கும் கிடைக்கின்றது.
ஜனவரி 2011 (அதன் முதல் நிலையான வெளியீடு) மற்றும் அக்டோபர் 2011 வரை, லிப்ரே ஆபீஸ் சுமார் 7.5 மில்லியன் முறை பதிவிறக்கப்பட்டுள்ளது.
மேற்கோள்கள்
பகுப்பு:கட்டற்ற மற்றும் திறமூல மென்பொருள்கள் பகுப்பு:தனியுடைமை மென்பொருளாக முன்பிருந்தவை பகுப்பு:ஆரக்கிள் மென்பொருட்கள் பகுப்பு:பல்லியக்குதள கட்டற்ற மென்பொருட்கள் பகுப்பு:லிப்ரே ஆபீஸ்
வெப்ப வேதியியல்
250px|right|thumb|உலகின் முதலாவது பனிக்கட்டிக்-கலோரிமானி. இது 1782–83 மாரி காலத்தில் [[அன்டனி லவோசியே மற்றும் பியரே-சைமன் லாப்பிளாஸ் என்பவர்களால், பல்வேறு மாற்றங்களின்போது உருவாகும் வெப்பத்தைத் தீர்மானிப்பதில் பயன்படுத்தப்பட்டது. கணிப்பு முறை, ஜோசேப் பிளாக் என்பவரால் ஏற்கனவே கண்டுபிடிக்கப்பட்ட மறை வெப்பம் என்னும் கருத்துருவின் அடிப்படையில் அமைந்தது. இந்த ஆய்வுகளே வெப்ப இயக்கவியலின் அடிப்படையாக அமைந்தன.]]
வெப்ப இயக்கவியல், இயற்பியல் வேதியியல் ஆகிய துறைகளில், வெப்ப வேதியியல் அல்லது வெப்பவிரசாயனவியல் (Thermochemistry) என்பது, வேதியியல் வினைகளின்போது உருவாகும் அல்லது உறிஞ்சப்படும் வெப்பம் பற்றிய ஆய்வுத் துறை ஆகும். வெப்பவேதியியல், கலத்தல், நிலை மாற்றம், வேதியியல் வினை போன்ற மாற்றங்களில் ஏற்படும் வெப்பப் பரிமாற்றங்கள் பற்றிக் கவனத்தில் கொள்கிறது. இது, இவற்றுடன் தொடர்புடைய வெப்பக் கொள்ளளவு, எரிதல் வெப்பம், உருவாதல் வெப்பம் போன்றவற்றின் அளவுகளைக் கணக்கிடுவதையும் உள்ளடக்குகிறது. வெப்பவேதியியலில் இரண்டு முக்கியமான விதிகள் உள்ளன.
இவ்விரு விதிகளும், முதலாவது வெப்ப இயக்கவியல் விதிக்கு (1850) முற்பட்டவை. எனினும், முதலிரண்டும், முதலாவது வெப்ப இயக்கவியல் விதியின் நேரடி விளைவே எனக் காட்ட முடியும்.
பகுப்பு:வெப்ப இயக்கவியல் பகுப்பு:இயற்பியல் வேதியியல் *
சந்தனூதலபாடு சட்டமன்றத் தொகுதி
என்பது ஆந்திரப் பிரதேச சட்டமன்றத்துக்கான தொகுதியாகும். இது பாபட்ல மக்களவைத் தொகுதிக்கு உட்பட்டது.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:பிரகாசம் மாவட்டம்
இரண்டாம் பாலினம்
இரண்டாம் பாலினம் (The Second Sex) (Le Deuxième Sexe) என்பது பிரெஞ்சு இருத்தலியலாளராகிய சோமோன் தெ பொவார் 1949 ஆம் ஆண்டில் எழுதிய நூலாகும். இந்நூலில் நூலாசிரியர் பெண்கள் வராற்று நெடுகிலும் நடத்தப்பட்ட்தைப் பற்றி எழுதியுள்ளார். இவர் 1945 முதல் 1949 வரை 14 மாதங்கள் ஆய்வு செய்து எழுதினார். இந்நூலை உண்மைகளும் புனைவுகளும் (Les faits et les mythes), வாழ்வின் பட்டறிவு (L'expérience vécue) என இரண்டு தொகுதிகளாக இவர் Les Temps modernes எனும் இதழில் வெளியிட்டார். இது பொவாரின் பரவலாக அறியப்பட்ட இரண்டாம் அலைப் பெண்ணிய மெய்யியல் நூல்களில் சிறந்த ஒன்றாகும். இந்நூல் தான் இரண்டாம் அலைப் பெண்ணியத்தைத் தொடங்கிவைத்தது.
தொகுதி ஒன்று
பொவார் "பெண் என்றால் என்ன?" என வினவுகிறார்.
பொவார் சிகுமண்டு பிராயிடு, ஆல்பிரெடு ஆடிலர், பிரெடெரிக் ஏங்கல்சு ஆகியோரின் பார்வைகளை மறுக்கிறார்.
பொவாரின் பார்வையின்படி பெண்களின் படிமலர்ச்சி இரண்டு காரணிகளால் ஏற்பட்டது. அவற்றில் ஒன்று சமூகப் பொருளாக்கத்தில் (உற்பத்தியில்) பெண்களின் பங்கேற்பு; மற்றது, இனப்பெருக்க அடிமைத் தனத்தில் இருந்தான விடுதலை.
கிறித்துவம் பற்றி விவாதிக்கையில், செருமானிய மரபைத் தவிர பிற மரபுகளின் குருமார் பெண்களை அடிமைப் படுத்தினர் என வாதிடுகிறார்.
ஏற்பும் தாக்கமும்
இரண்டாம் பாலினம்முதல் பிரெஞ்சுப் பதிப்புப் படிகள் ஒரு வாரத்துக்குள் 22,000  அள்வுக்கு விற்றன. இந்நூல் அதற்குப் பின்னர், 40 மொழிகளில் மொழிபெயர்க்கப்பட்டது. வாட்டிகான் இந்நூலைத் தடைசெய்த நூற்பட்டியலில் சேர்த்தது. ஆல்பிரெடு கின்சுலே எனும் பாலியல் ஆய்வாளர் இரண்டாம் பாலினம் நூலை உய்யநிலைத் திறனாய்வுக்கு உட்படுத்தி, இது சிறந்த இலக்கிய வெளியீடெனக் கூறிவிட்டு, இது அறிவியலுக்கான முதன்மைத் தரவுகளையோ ஆர்வங்களையோ கொண்டிருக்கவில்லை எனவும் கூறுகிறார். பொவார் 1960 இல் இரண்டாம் பாலினம் நூல்  "பெண்ணியச் சூழல் இன்றும் கூட, உலகின் அடிப்படைச் சிக்கல்களைத் தேடும் பணியைத் தவிர்க்கிறது" என்பதை விளக்கிய முயற்சியாகும் என வாதிடுகிறார். இரண்டாம் பாலினம் நூலின் உளப்பகுப்பாய்வு எதிர்ப்பு, 1963 இல் பெண்ணியப் பூடகம்(மறைதெறிப்பு) நூலை இயற்றிய பேட்டி பிரீதான், 1969 இல் பெண்னிய அரசியல் எனும் நூலை இயற்றிய கேட் மில்லெத், 1970 இல் பெண்ணிய திருநங்கை எனும் நூலை எழுதிய கெர்மைப் கிரீர் போன்ற பின்வந்த  பெண்ணியர்கள் அக்கோட்பாட்டை எதிர்க்கும் ஆர்வத்தைக் கிளர்ந்தெழ ஊக்கியது. பெண்ணிய அரசியல் எனும் நூலெழுதிய மில்லெத், அதை எழுதுகையில் நான் பொவாருக்கு எவ்வளவு கடப்பாடுடையேன் என்பதை, இன்னமும் உணரமுடியவில்லை என1989 இல் கூறுகிறார்.
வெளி இணைப்புகள்
பகுப்பு:இருத்தலிய நூல்கள் பகுப்பு:பெண்ணிய நூல்கள் பகுப்பு:இரண்டாம் அலைப் பெண்ணியம் பகுப்பு:பிரெஞ்சு அற்புனைவு நூல்கள் பகுப்பு:சமூகவியல் நூல்கள்
மெக்சிக்கோ
மெக்சிகோ (எசுப்பானியம்: México, "மெஃகிக்கோ") வட அமெரிக்கக் கண்டத்திலுள்ள ஒரு கூட்டாட்சி அரசமைப்புக் குடியரசு நாடாகும். முறைப்படி இது ஐக்கிய மெக்சிக்க நாடுகள் என அழைக்கப்படுகிறது. ஐக்கிய அமெரிக்க நாடுகள் இதன் வடக்கு எல்லையாக அமைந்துள்ளது. தெற்கிலும், மேற்கிலும் பசிபிக் பெருங்கடல் உள்ளது. தென்கிழக்கு எல்லையில் குவாத்தமாலா, பெலிசே ஆகிய நாடுகளும் கரிபியக் கடலும் உள்ளன. கிழக்கு எல்லையில் மெக்சிகோ குடா அமைந்துள்ளது. ஏறத்தாழ இரண்டு மில்லியன் சதுர கிலோமீட்டர் (760,000 சதுர மைல்களுக்கு மேல்) பரப்பளவு கொண்ட மெக்சிகோ, பரப்பளவு அடிப்படையில் அமெரிக்கக் கண்டத்திலுள்ள ஐந்தாவது பெரிய நாடும், உலகில் 13-ஆவது பெரிய விடுதலை பெற்ற நாடும் ஆகும். 113 மில்லியன் மக்கள் தொகையுடன் உலகின் 11-ஆவது பெரிய மக்கள் தொகை கொண்ட நாடாகவும் இது விளங்குவதுடன், உலகில் அதிக மக்கள் எசுப்பானிய மொழி பேசும் நாடும் இதுவாகும். இதன் தலைநகரம் மெக்சிகோ நகரம். மெக்சிக்கோவின் கூட்டாட்சி அமைப்பில் 31 மாநிலங்கள் இணைந்துள்ளன. இவற்றோடு தலைநகரம் கூட்டாட்சி மாவட்டமாக இருக்கிறது.
கொலம்பசுக்கு முற்பட்ட மெக்சிகோவில் பல பண்பாடுகள் முதிர்ச்சியுற்று, ஒல்மெக், தோல்ட்டெக், தியோத்திகுவாக்கான், சப்போட்டெக், மாயா, அசுட்டெக் போன்ற நாகரீகங்களாக உயர்நிலை அடைந்தன. 1521-ஆம் ஆண்டில், மெக்சிகோவின் பகுதிகளை எசுப்பெயின் கைப்பற்றித் தனது தளமான மெக்சிகோ-தெனோச்தித்லானில் இருந்து குடியேற்றங்களை நிறுவியது. இப்பகுதிகள் புதிய எசுப்பெயினின் வைசுராயகமாக நிர்வாகம் செய்யப்பட்டது. 1821-ஆம் ஆண்டில் இக் குடியேற்ற நாட்டின் விடுதலை ஏற்றுக்கொள்ளப்பட்ட பின்னர், இந்த ஆட்சிப்பகுதிகள் மெக்சிகோ ஆக மாறின. விடுதலைக்குப் பிற்பட்ட காலத்தில், பொருளாதார உறுதியின்மை, மெக்சிக்கோ-அமெரிக்கப் போர், அமெரிக்காவிடம் ஆட்சிப்பகுதிகள் இழப்பு, உள்நாட்டுப் போர், இரண்டு பேரரசுகள் உருவாக்கம், ஒரு உள்ளூர் சர்வாதிகாரம் போன்றவற்றுக்கு மெக்சிகோ முகம் கொடுக்கவேண்டி இருந்தது. சர்வாதிகாரம் 1910-ஆம் ஆண்டின் மெக்சிக்கப் புரட்சிக்கு வித்திட்டது. இதைத் தொடர்ந்து 1917-ஆம் ஆண்டின் அரசியல் சட்டம் உருவானதுடன், தற்போதைய அரசியல் முறைமையும் நடைமுறைக்கு வந்தது. சூலை 2000-ஆவது ஆண்டில் இடம்பெற்ற தேர்தலில் முதல் முறையாக எதிக் கட்சியான நிறுவனப் புரட்சிக் கட்சி சனாதிபதி பதவியைக் கைப்பற்றியது. மெக்சிகோ அதிபராக அக் கட்சியைச் சேர்ந்த என்ரிக் பீனா நீட்டோ பதவி ஏற்றுள்ளார்.
மெக்சிகோ உலகின் மிகப் பெரிய பொருளாதாரங்களுள் ஒன்று என்பதுடன், இது ஒரு பிரதேச வல்லரசும், நடுத்தர வல்லரசும் ஆகும். அத்துடன், மெக்சிக்கோவே இலத்தீன் அமெரிக்க நாடுகளுள், பொருளாதார ஒத்துழைப்புக்கும் வளர்ச்சிக்குமான அமைப்பின் முதலாவது உறுப்பு நாடு ஆகும். இது, 1994-ஆம் ஆண்டிலிருந்து இவ்வமைப்பின் உறுப்பினராக இருந்து வருகிறது. மெக்சிக்கோ ஒரு மேல்-நடுத்தர வருமானமுள்ள நாடாக உலக வங்கியால் கணிக்கப்படுகிறது. இது புதுத் தொழில்மய நாடாக இருப்பதுடன், வளர்ந்துவரும் ஆற்றல் வாய்ந்த நாடாகவும் உள்ளது. மெக்சிக்கோ 13-ஆவது பெரிய பெயரளவு மொத்த உள்நாட்டு உற்பத்தியையும், 11-ஆவது பெரிய வாங்கும் திறன் சமநிலையையும் கொண்டுள்ளது. இந்நாட்டின் பொருளாதாரம் அதன் வட அமெரிக்கச் சுதந்திர வணிக ஒப்பந்தக் கூட்டாளிகளின் பொருளாதாரங்களுடன், சிறப்பாக ஐக்கிய அமெரிக்காவின் பொருளாதாரத்துடன், வலுவாகப் பிணைந்துள்ளது. நாட்டிலுள்ள மொத்த யுனெசுக்கோ உலக பாரம்பரியக் களங்களின் எண்ணிக்கையின் அடைப்படையில் மெக்சிக்கோ உலகில் ஆறாவது இடத்திலும், அமெரிக்கக் கண்டத்தில் முதலாவது இடத்திலும் உள்ளது. இங்கே மொத்தம் 31 உலக பாரம்பரியக் களங்கள் உள்ளன. 2007-ஆம் ஆண்டில் மெக்சிகோவுக்கு வந்த வெளிநாட்டுப் பயணிகளின் எண்ணிக்கை உலகில் 10-ஆவது பெரியது. அவ்வாண்டில் 21.4 மில்லியன் பயணிகள் வந்தனர்.
2006-ஆம் ஆண்டிலிருந்து, மெக்சிக்கோ, போதைப்பொருள் போரின் நடுவே இருந்து வருகிறது. இதனால், 60,000 பேர்வரை இறந்துள்ளனர்.
சொற்பிறப்பு
புதிய எசுப்பெயின் என்று அழைக்கப்பட்ட பகுதிகள் எசுப்பெயினிடம் இருந்து விடுதலை பெற்ற போது, புதிய நாட்டின் பெயரை அதன் தலைநகரமான மெக்சிக்கோ நகரத்தின் பெயரைத் தழுவி வைப்பது என முடிவு செய்தனர். மெக்சிக்கோ நகரம், 1524 ஆம் ஆண்டில், பண்டைய அசுட்டெக் தலைநகரமான மெக்சிக்கோ-தெனோச்தித்லானின் மேல் நிறுவப்பட்டது. இப்பெயர் நௌவாத்தில் மொழியில் இருந்து வந்தது ஆயினும், இச் சொல்லின் பொருள் தெளிவாகத் தெரியவில்லை.
"மெஃகிக்கோ" (Mēxihco) என்பது, நௌவாத்தில் மொழியில், அசுட்டெக் பேரரசின் மையப்பகுதியான, மெக்சிக்கோ பள்ளத்தாக்கு, அதன் மக்கள், சூழவுள்ள பகுதிகள் என்பவற்றைக் குறித்தது. இது, விடுதலைக்கு முன்னர் புதிய எசுப்பெயினின் ஒரு பிரிவாக இருந்தது. இச்சொல், பொதுவாக பள்ளத்தாக்கைக் குறிக்கும் ஒரு இடப்பெயராகவே கருதப்படுகிறது. இது பின்னர் அசுட்டெக் முக்கூட்டமைப்பைக் குறிக்கும் இனப்பெயராகவும் பயன்பட்டது. மறு தலையாகவும் இது இருந்திருக்கக்கூடும். பின்னொட்டு -கோ என்பது நௌவாத்தில் மொழியில் இடவேற்றுமை உருபு. இதன் சேர்க்கை ஒரு சொல்லை இடப்பெயர் ஆக்குகிறது.
அரசாங்கத்தின் அமைப்பைப் பொறுத்து நாட்டின் பெயரும் மாறி வந்துள்ளது. இரண்டு காலப் பகுதிகளில் (1821-1823, 1863-1867) இது "மெக்சிக்கப் பேரரசு" (இம்பீரியோ மெக்சிக்கானோ - Imperio Mexicano) என அழைக்கப்பட்டது. மூன்று கூட்டாட்சி அரசமைப்புக்களிலும் (1824, 1857, 1917) இதன் பெயர் "ஒன்றிய மெக்சிக்க நாடுகள்" (Estados Unidos Mexicanos) என்னும் பெயர் பயன்பட்டது. 1836 ஆம் ஆண்டின் அரசமைப்புச் சட்டத்தில் இதன் பெயர் "மெக்சிக்கோக் குடியரசு" எனக் குறிப்பிடப்பட்டது.
புவியியல்
thumb|மெக்சிக்கோவின் நில உருவப் படம் thumb|right|விண்வெளியில் இருந்து மெக்சிக்கோவின் தோற்றம். நாசாவின் சுவோமி NPP என்னும் செய்மதியில் இருந்து சனவரி 2012ல் எடுக்கப்பட்டது. மெக்சிக்கோ, அகலக்கோடுகள் 14° and 33°வ, நெடுங்கோடுகள் 86°, 119°மே என்பவற்றுக்கு இடையே வட அமெரிக்காவின் தென் பகுதியில் அமைந்துள்ளது. ஏறத்தாழ மெக்சிக்கோவின் நிலப்பகுதிகள் முழுவதும் வட அமெரிக்கக் கண்டத்தட்டின்மீது உள்ளது. பாகா கலிபோர்னியா தீவக்குறையின் சில பகுதிகள் மட்டும் பசிபிக் கண்டத்தட்டிலும், கொக்கோசு கண்டத்தட்டிலும் உள்ளன. புவியியற்பியலின்படி, சில புவியியலாளர்கள், தெகுவாந்த்தப்பெக் குறுநிலத்துக்குக் கிழக்கே உள்ள பகுதியை நடு அமெரிக்காவுக்குள் அடக்குவர். புவியரசியலின்படி மெக்சிக்கோ முழுவதும், கனடா, ஐக்கிய அமெரிக்கா ஆகியவற்றுடன் வட அமெரிக்காவுக்குள் அடங்குவதாகவே கொள்ளப்படுகிறது.
1,972,550 சதுர கிலோமீட்டர் (761,606 சதுர மைல்) மொத்தப் பரப்பளவு கொண்ட மெக்சிக்கோ பரப்பளவின் அடிப்படையில் உலகின் 14 ஆவது பெரிய நாடு. அத்துடன், ஏறத்தாழ 6,000 சதுர கிலோமீட்டர் (2,317 சதுர மைல்) பரப்பளவு கொண்டனவும், பசுபிக் பெருங்கடல், மெக்சிக்கக் குடா, கரிபியன், கலிபோர்னியக் குடா ஆகியவற்றில் அமைந்துள்ள பல தீவுகளும் இந்நாட்டுள் அடங்குகின்றன. மெக்க்சிக்கோவின் நிலப் பகுதியில் மிகவும் அதிகமான தூரத்தில் இருக்கும் இரு புள்ளிகளுக்கு இடையிலான தூரத்தின் அடிப்படையில், மெக்சிக்கோவின் நீளம் 3219 கிலோமீட்டர்களுக்கும் (2,000 மைல்) அதிகமாகும்.
மெக்சிக்கோ அதன் வடக்கில், ஐக்கிய அமெரிக்காவுடன் 3,141 கிலோமீட்டர்கள் (1,952 மைல்) நீளமான பொது எல்லையைக் கொண்டுள்ளது. தெற்கில் இது, குவாத்தமாலாவுடன், 871 கிமீ (541 மைல்) நீளமான எல்லையையும், பெலிசேயுடன் 251 கிமீ (156 மைல்) நீளமான எல்லையையும் கொண்டிருக்கிறது.
மெக்சிக்கோவில் வடக்கிலிருந்து தெற்குவரை, சியேரா மாட்ரே ஓரியென்டல், சியேரா மாட்ரே ஒக்சிடென்டல் என்னும் இரண்டு மலைத் தொடர்கள் உள்ளன. இது வடக்கு வட அமெரிக்காவில் இருந்து தொடங்கும் பாறை மலைகளின் தொடர்ச்சி ஆகும். கிழக்கிலிருந்து வடக்கே நாட்டுக்குக் குறுக்காக அதன் நடுப்பகுதியில் சியேரா நெவாடா எனப்படும் எரிமலைப் பகுதி காணப்படுகிறது. சியேரா மாட்ரே டெல் சூர் எனப்படும் நான்காவது மலைத்தொடர் ஒன்று, மிச்சோக்கானில் இருந்து, வாக்சாக்கா (Oaxaca) வரை செல்கிறது.
எனவே பெரும்பாலான, மெக்சிக்கோவின் வடக்கிலும் நடுவிலும் உள்ள பகுதிகள் உயர்ந்த பகுதிகளாக உள்ளன. மிகவும் கூடிய உயரங்கள் டிரான்சு-மெக்சிக்க எரிமலைப் பகுதியில் காணப்படுகின்றன. இவற்றுள், பிக்கோ டி ஒரிசாபா (5,799 மீ, 18,701 அடி), போபோகட்டப்பெத்தில் (5,462 மீ, 17,920 அடி), இசுத்தக்சிவத்தில் (5,286 மீ, 17,343 அடி), நெவாடோ டி தொலூக்கா (4,577 மீ, 15,016 அடி) என்பன முக்கியமானவை. இந்த நான்கு ஒயரப் பகுதிகளுக்கு இடையே அமைந்துள்ள பள்ளத்தாக்குகளில், மூன்று முக்கியமான நகரப் பகுதிகள் அமைந்துள்ளன. இவை, தொலூக்கா, பெரு மெக்சிக்கோ நகரம், புவேப்லா என்பன.
நிர்வாகப் பிரிவுகள்
"ஒன்றிய மெக்சிக்க நாடுகள்" என்பன சுதந்திரமானவையும், இறைமை உள்ளனவுமான 31 மாநிலங்களின் கூட்டமைப்பு ஆகும். இவ்வாறு அமைந்த ஒன்றியம், மெக்சிக்கக் கூட்டாட்சி மாவட்டங்கள் மீதும், பிற ஆட்சிப்பகுதிகள் மீதும் குறிப்பிட்ட அளவு அதிகாரம் கொண்டதாக உள்ளது. ஒவ்வொரு மாநிலத்துக்கும் தனியான அரசமைப்புச் சட்டம், மாநில ஆட்சிச்சபை (congress), நீதித்துறை என்பன உள்ளன. மாநில ஆளுனரை ஆறு ஆண்டுகளுக்கு ஒருமுறை தேர்தல் மூலம் மக்கள் நேரடியாகத் தேர்ந்து எடுக்கின்றனர். மாநில ஆட்சிச்சபைக்குரிய உறுப்பினர்களையும் மக்களே மூன்று ஆண்டுகளுக்கு ஒருமுறை தெரிவு செய்கின்றனர்.
மேற்கோள்கள்
thumb|left|310px
பகுப்பு:வட அமெரிக்க நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
இராயநல்லூர் ஊராட்சி, கடலூர்
இராயநல்லூர் ஊராட்சி (Rayanallur Gram Panchayat), தமிழ்நாட்டின் கடலூர் மாவட்டத்தில் உள்ள காட்டுமன்னார்கோயில் வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1318 ஆகும். இவர்களில் பெண்கள் 643 பேரும் ஆண்கள் 675 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பதிவுத் திருமணம்
பதிவுத் திருமணம் என்பது அரசின் பதில் ஆளாக, அரசு ஊழியர் ஒருவர் திருமணத்தை நடத்தவோ, பதிவு செய்யவோ, அல்லது ஏற்கவோ செய்யும் நிகழ்வினைக்குறிக்கும். திருமணம் என்பது ஒரு ஆணும் பெண்ணும் இணைந்து வாழ்வதற்கான ஒரு சமூக ஒப்பந்தம் என்ற கருத்து அண்மைக்காலத்தில்தான் உருவாகியுள்ளது. அதற்கு முன், திருமணம் என்பது மிகவும் புனிதமான ஒன்றாக கருதப்பட்டு வந்துள்ளது.
எந்த சட்டத்தின்படி திருமணம் நடந்தாலும் அதைப்பதிவு செய்வது என்பது தற்போது காலத்தின் கட்டாயமாகிறது. ஏனெனில் சொத்துரிமை, வாரிசுரிமை, குழந்தையின் முறைபிறப்புத் தன்மை ஆகியவற்றை நிரூபிக்க திருமணச் சான்றிதழே முக்கிய சான்றாவணமாக பயன்படுகிறது. மதம் சார்ந்த திருமணங்கள் முதலில் மதப்பழக்க வழக்கங்களின்படியே நடைபெறுகிறது. இதை பின்னர் திருமணப் பதிவு அலுவலகத்தில் பதிவு செய்வதே நடைமுறையில் உள்ளது. ஆனால் திருமணம் நடக்கும் இடத்திற்கே பதிவுத்துறை அதிகாரிகளை வரவழைத்து திருமணத்தை பதிவு செய்வதற்கும் வசதி உள்ளது. இந்தியாவில் இந்து, கிறித்துவ, இசுலாமிய சமயங்கள் என ஒவ்வொரு சமயத்துக்கும் தனித்தனியான திருமணப் பதிவுச் சட்டங்கள் உள்ளன.
பதியும் முறை
இச்சட்டத்தின்படி, பதிவுத் துறைத் தலைவர் அவர்கள் தலைமைத் திருமணப் பதிவாளராகவும், மாவட்டப் பதிவாளர்கள் அனைவரும் மாவட்ட திருமணப் பதிவாளர்களாகவும் மற்றும் சார் பதிவாளர்கள் அனைவரும் திருமணப் பதிவாளர்களாகவும் நியமிக்கப்பட்டுள்ளனர். இத்தகு திருமணப் பதிவிற்கான குறிப்பாணை படிவம் ‘ஒ’ மற்றும் இதனுடன் இணைக்கப்படவேண்டிய விண்ணப்பபடிவம் ஆகியவை இலவசமாக அனைத்து பதிவு அலுவலகங்களிலும் வழங்கப்படும்.கட்டாய திருமணப்பதிவிற்கான விவரங்கள் மற்றும் படிவங்கள் துறையின் இணையதளத்தில் www.tnreginet.net  வெளியிடப்பட்டுள்ளன. இதிலிருந்தும் படிவங்களை பதிவிறக்கம் செய்து பயன்படுத்திக் கொள்ளலாம்.திருமணப்பதிவிற்கான குறிப்பாணை படிவம் மற்றும் விண்ணப்பத்தினை எவ்வித விடல்களோ அல்லது பிழைகளோ இன்றி பூர்த்தி செய்து, மணமக்கள், திருமணம் நடத்தி வைத்தவர் மற்றும் இரு சாட்சிகளின் கையொப்பத்துடன், திருமணம் நடைபெற்றதற்கான ஆதாரம், இருப்பிட மற்றும் வயது தொடர்பான ஆதார ஆவணங்களுடன், திருமணம் நடைபெற்ற 90 நாட்களுக்குள் ரூ.100/ கட்டணத்துடன் (90 நாட்களுக்கு மேற்படின், ரூ.150/ ) திருமணம் நடைபெற்ற இடம் அமைந்துள்ள எல்லைக்குட்பட்ட திருமணப் பதிவாளரிடம் (சார் பதிவாளர்) அளிக்கப்பட அல்லது அஞ்சல் வழி அனுப்பப்பட வேண்டும். மேலும், திருமணத்திற்கான சாட்சிகளின் முகவரி மற்றும் ஆளறியும் அடையாள சான்று நகல்கள் இணைக்கவேண்டும். இந்த விண்ணப்பம் மற்றும் இணைக்கப்பட்ட ஆதாரங்கள் முறையாக இருப்பின், சம்பந்தப்பட்ட திருமணப்பதிவாளர் மனுதாரருக்கு ஒப்புதல் அளிப்பார். எந்த சாதி மற்றும் மதமாயிருப்பினும், மேற்குறிப்பிட்டவாறு உரிய நாளில் பதிவு செய்யாவிடில் அல்லது தவறான தகவல் அளிக்கப்பட்டுள்ளதாக தெரியவந்தால் அல்லது விதி மீறல் இருப்பதாகத் தெரிந்தால் சம்பந்தப்பட்ட நபர்கள் மீது குற்றவழக்கு தொடரப்பட்டு, நிரூபிக்கப்படின், அபராதம் விதிக்கப்படும்.
அம்பிகாபதிக் கோவை
அம்பிகாபதிக் கோவை என்பது கோவை சிற்றிலக்கிய வடிவில் அமைந்த ஒரு தமிழ் இலக்கியம் ஆகும். இதில் 32 இயல்கள் உள்ளன.
அம்பிகாப்பதிக்கோவை என்பது அகப்பொருள் நுழையாத, சிறப்பிக்கப்படுபவர் பெயர் இல்லாமல் பாடப்பட்டுள்ள கோவை நூல். இதன் ஆசிரியர் அம்பிகாபதி. இந்த நூல் பாடல்-தலைவனின் பெயர் கொண்டு அமையாமல் ஆசிரியரின் பெயர்பூண்டு விளங்குகிறது.
கம்பன் மகன் கதை
குலோத்துங்க சோழனின் அவைக்களப் புலவர் கம்பர். இராமாயண அரங்கேற்றத்துக்குப் பின் சோழன் கம்பனுக்கு விருந்து வைத்தான். விருந்துக்குக் கம்பன் மகன் அம்பிகாபதியையும் அழைத்திருந்தான். அரசன் தன் மகளைக்கொண்டு விருந்து பரிமாறச் செய்தான். அம்பிகாபதி அவளைக் கண்டதும் காம வயப்பட்ட பாடல் ஒன்றைப் பாடத் தொடங்கினான். என்று தொடங்கியதும் கம்பன் தன் மகன் நிலையை உணர்ந்துகொண்டான். அரசன் உணருமுன் அதனை மறைக்க எண்ணிய கம்பன் பின் இரண்டு அடிகளைத் தான் பாடிப் பாடலை முடித்தான். கம்பன் பாடிய பின் இரண்டு அடிகள் என்றாலும் அரசன் புரிந்துகொண்டான். காதல் சுவை புலப்படாமல் அம்பிகாபதி 100 பாடல்கள் பாடினால் கம்பன் கூற்று உண்மை எனவும், பாடாவிட்டால் அம்பிகாபதியின் தலை துண்டிக்கப்படும் என்றும் ஆணையிட்டான். அம்பிகாபதி ஒப்புக்கொண்டு மறுநாள் அரவையில் காதல்சுவை கலக்காத கட்டளைக் கலித்துறைப் பாடல்களைப் பாடினான். அவன் பாடியதை உப்பரிகையின்மேல் மறைவாக இருந்து பார்த்துக்கொண்டிருந்த இளவரசி 99 பாடல் முடிந்ததும், காப்புச் செய்யுளையும் சேர்த்து எண்ணி 100 பாடல் முடிந்துவிட்டதாகக் கருதி மறைவிடத்திலிருந்து வெளிவந்தாள். அவளைக் கண்ட அம்பிகாபதி 100 பாடல் முடிந்துவிட்டதாகத் தானும் கருதி 100ஆவது பாடலை அவள்மீது பாடிவிட்டான். அந்தப் பாடல். அரசன் அம்பிகாபதியின் தலையை வெட்ட ஆணையிட்டான். கம்பன் மன்னித்தருளும்படி மன்றாடினான். அரசன் கேட்க வில்லை. அம்பிகாபதியின் தலை துண்டிக்கப்பட்டது. சினம் கொண்ட கம்பன் சோழர் குலம் அழிந்துபோகும்படி சாபமிட்டுப் பாடினான். அந்தப் பாடல்:
கொத்தந்தவாடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மறுபிறப்பு
மறுபிறப்பு (reincarnation) என்பது உயிர் அல்லது ஆன்மா பற்றிய சமயக் கொள்கை அல்லது தத்துவமாகும். உயிர் அல்லது ஆன்மா உடலைத் துறந்த பின் அது முற்பிறவியில் செய்த பாவ புண்ணியங்களுக்கேற்ப மனிதனாகவோ, விலங்காகவோ அல்லது மற்ற உயிரினமாகவோ மறுபிறப்பு எடுக்கின்றது என்பது இதன் அடிப்படையாகும். இந்து, புத்தம் போன்ற இந்திய சமயங்கள் அனைத்திலும் இது முக்கிய கொள்கையாகும். இது டியூரிசம், ஆன்மீகம், தியாசபி மற்றும் ஏக்காங்கர் முதலான சமயங்களிலும் சைபீரியா, மேற்கு ஆப்பிரிக்கா, வட அமெரிக்கா மற்றும் ஆஸ்திரேலியா முதலான இடங்களில் வாழும் பழங்குடியின மக்களிடையே உள்ள நம்பிக்கையாகவும் உள்ளது.
இந்து சமயத்தில் மறுபிறப்பு
இந்து சமயத்தின்படி அவரவரின் கர்மபலன்களுக்கு ஏற்ப பிறப்பின் தன்மை அமைகிறது. இந்த பிறவிச்சுழற்சியில் (சம்சாரம்) இருந்து விடுபெற வீடுபேறு அடைய வேண்டும். இந்தக் கதையாடலில் ஒரு உயிர் ஏன் முதன் முதலில் பிறந்தது என்று கூறப்படவில்லை.
யஜுர் வேதம்
- என்கிறது யஜுர் வேதம், பிரகதாரண்ய உபநிடதம் 4.4.6 மறுபிறவியானது 'பிறப்பு - இறப்பு - மறுபிறப்பு' எனும் இயற்கையான பிறவிச்சுழற்சியின் ஒரு பகுதியாகும். இறப்பிற்குப்பின், ஒருவர் அவருடைய உடலை விட்டுவிட்டு, அவரது உள் உலகங்களில் அடுத்த நிலைகளை அடைகிறார். அதன்பின் மறுபிறவியில் ஓர் உடலை அடைகிறார்.
ஒருவருடைய பாவ-புண்ணியங்கள் (கர்மங்கள்) முழுதும் தீருமாயின், பிறவிச்சுழற்சி முடிவடைந்து, அவர் அதன்பின் மறுபிறவி எடுப்பதில்லை. இந்த மறுபிறவி இல்லா நிலை மோட்சம் அல்லது முக்தி அல்லது விடுதலை எனப்படுகிறது.
இயான் ஸ்டீவனன்சனின் கண்டுபிடிப்பு
இயான் ஸ்டீவன்சன் கனடாவைச் சேர்ந்த உயிர் வேதியியலாளர் மற்றும் மனநோயியல் பேராசிரியர் ஆவார். தன்னுடைய மறுபிறவி குறித்த அறிவியல் பூர்வமான ஆராய்ச்சிகளுக்காக இவர் பெரிதும் அறியப்படுகிறார். மறுபிறவிக் கோட்பாடானது நவீன மருத்துவத்தில் மரபியல், மனித நடத்தை பற்றி மேலும் அறிய உதவும் என ஸ்டீவன்சன் நம்பினார். 40 ஆண்டு காலம் அவர் உலகின் பல்வேறு இடங்களுக்குப் பயணித்து மறுபிறவியோடு தொடர்புடைய 3000 குழந்தைகள் குறித்து ஆய்வு செய்தார். இந்தியாவுக்கு வந்து ஆய்வு செய்ததில் மறுபிறவி நினைவுள்ள குழந்தைகள் பலர் இருப்பதை இயான் கண்டார். மனிதரில் காணப்படும் பிறவிக்குறைபாடு மற்றும் பிறவிக்குறிகளுள் 35 விழுக்காடு முற்பிறவியில் அந்த மனிதனுக்கு ஏற்பட்ட காயங்களோடு தொடர்புடையவையாய் இருப்பதைக் கண்டார். நாற்பதுக்கும் மேற்பட்ட நபர்களில் பழைய மருத்துவ ஆவணங்களை ஆய்வு செய்ததில் இயானின் ஆய்வு உண்மையென நிறுவப்பட்டது. முன்பிறவி நினைவுகள் குழந்தைப் பருவத்திலேயே பெரும்பாலும் ஏற்படுகின்றன என்று இயான் கண்டார். இரண்டு முதல் ஐந்து வயது வரையிலான குழந்தைகள் தங்கள் முன்பிறவி நினைவுகளை நன்கு நினைவு கூர்வதையும் அக்குழந்தைகளின் பேச்சு மற்றும் நடத்தை வயது மற்றும் அவற்றின் குடும்பத்திற்கு ஒவ்வாததாயும் ஆனால் அக்குழந்தையும் முன்பிறப்போடு ஒத்துப் போவதையும் இயான் கண்டார். நாட்கள் செல்லச் செல்ல குழந்தைகள் இவற்றை மறந்து விடுவதையும் இயான் கண்டார்.
மேற்கோள்கள்
பகுப்பு:இந்து சமய நம்பிக்கைகள் பகுப்பு:பௌத்த தத்துவங்கள் பகுப்பு:இந்துத் தத்துவங்கள்
சர்க்கார்கொல்லப்பட்டி ஊராட்சி
சர்க்கார்கொல்லப்பட்டி ஊராட்சி (Sarkargollapatti Gram Panchayat), தமிழ்நாட்டின் சேலம் மாவட்டத்தில் உள்ள சேலம் வட்டாரத்தில் அமைந்துள்ளது. இந்த ஊராட்சி, சேலம் மேற்கு சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2333 ஆகும். இவர்களில் பெண்கள் 1104 பேரும் ஆண்கள் 1229 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்